**HIRDETMÉNY**

**LAKOSSÁGI FÓRUM**

**ZALAKAROS VÁROS TELEPÜLÉSKÉPI ARCULATI KÉZIKÖNYV FELÜLVIZSGÁLATA ÉS MÓDOSÍTÁSA**

Tájékoztatom a lakosságot, hogy Zalakaros Város Önkormányzati Képviselő-testülete a 76/2019. (III.13) számú határozatában döntött arról, hogy a Zala Megyei Kormányhivatal javaslatára kezdeményezi a Településképi Arculati Kézikönyv (továbbiakban: TAK) felülvizsgálatát annak érdekében, hogy ajánlásai a településkép védelméről szóló 6/2019. (III.14.) önkormányzati rendelettel összhangba kerüljenek.

**Lakossági fórumot,**

**2019. május 30-án (csütörtökön) 17.00 órakor**

tartjuk **a CIVIL HÁZ** közösségi helyiségében.

(8749 Zalakaros, Hegyalja út 40.)

A TAK módosítása a vonatkozó jogszabályok előírásai szerint történik, melynek keretében a partnerek véleményt nyilváníthatnak, javaslatot és észrevételt tehetnek a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetésének szabályairól szóló 8/2017. (03.10.) önkormányzati rendelet alapján a lakossági fórumon szóban, valamint 2019. június 12-ig elektronikus levélben a foepitesz@zalakaros.hu, email címre vagy papír alapú megküldéssel a Városfejlesztési Osztály Főépítész címére (8749 Zalakaros, Gyógyfürdő tér 1.).

A TAK felülvizsgálata során számítunk a lakosság és a civilek aktív részvételére és várjuk véleményeiket, javaslataikat!

Kérjük, jelenlétükkel tiszteljék meg a fórumot!

Zalakaros, 2019. május 15.

Novák Ferenc

Zalakaros Város polgármester